Plainte pour construction illégale
Material: papyrus
Place: Arsinoites
Categories: Eingabe (Enteuxis)
Petesuchos an den König
Klage gegen Pombos
der auf seinem Grundstück widerrechtlich gebaut hat
βασιλεῖ Πτολεμαίωι χαίρειν Πετέσουχος. ἀδικοῦμαι ὑπὸ Πόμβωτος τῶν ἐγ Μούχεως. ὑπάρχονς γάρ μοι
τόπου ψιλοῦ ἐν τῆι προγεγραμμένηι κώμηι, ἐπελθὼν ὁ ἐγκαλούμενος ἠνοικοδομεῖ τὸν τόπον καταγνούς μου ὅτι πρεσβύτερός
εἰμι καὶ μὴ ἰσχύειν με τοῖς ἰδίοις, αὐτὸν δὲ ἰσχύειν. κἀμοῦ κω[λύον]τος αὐτόν τε καὶ τοῖς οἰκοδόμοις ἀπειπαμένου, ἐμοῦ
οὐθένα λόγον ἐποιήσαντο παριδόντες καὶ τὸν νόμο[ν].[ δέομ]αι οὖν σου, βασιλεῦ, προστάξαι Διοφάνει τῶι στρατηγῶι
γράψαι Δημητρίωι τῶι ἐπιστάτηι ἀποστεῖλαι τὸν Π[όμβ]ων καὶ τοὺς οἰκοδόμους ἐπὶ Διοφάνην ὅπως, ἐὰν ἦι
ἃ γράφω ἀληθῆ, μὴ ἐπιτρέπειν αὐτῶι παραιρεῖσθαί μου τ[ὸν τόπο]ν μηδὲ οἰκοδομεῖν τούς τε οἰκοδόμους τυχεῖν τῆς
ἀξίας  καθότι ἂν Διοφάνης συνκρίνηι. τούτου γὰρ γενομ[ένου, ἐπ]ὶ σὲ καταφυγών, βασιλεῦ, τεύξομαι τοῦ δικαίου.
εὐτύχει.
Δημητρίωι· μάλιστα μὲν διά[λυσο]ν αὐτούς, εἰ δὲ μή, ἀπόστειλον ὅπως
 τῶν λαοκριτῶν διακριθῶσιν.
 γ Ἀρτεμισίου . Θωὺ ζ
Πετέσουχος Δημητρίωι
πρ Πόμβων